section_heading: Razlika između Paraolimpijskih i Specijalnih olimpijskih igara
paragraph_text: Paraolimpijske igre i Specijalne olimpijske igre su slične po tome što se obje fokusiraju na športaše s invaliditetom, te da su obje vođene međunarodnim neprofitabilnim organizacijama. Međutim, Paraolimpijske igre i Specijalne olimpijske igre razlikuju se u 3 područja: 1) kategorije invalidnosti športaša s kojima rade, 2) kriteriju na koji način športaši sudjeluju i, 3) u strukturi pojedinačnih organizacija. Specijalne olimpijske igre su isključivo za športaše s intelektualnim poteškoćama. Za sudjelovanje na Paraolimpijskim igrama, športaši moraju ispuniti određene kriterije, te postići određene standarde kako bi se kvalificirali i natjecali u određenom športu. Sudionici su vrhunski sportaši s invaliditetom koji za sudjelovanje na Paraolimpijskim igrama prolaze strogi proces kvalifikacija. Specijalne olimpijske igre ističe sudjelovanje onih koji mogu i žele. Kvalifikacije za sudjelovanje se ne održavaju, već umjesto njega postoji sustav nasumičnog odabira sudionika za natjecanja.